इंदौर प्रधानमंत्री नरेंद्र मोदी ने शुक्रवार को कहा कि माल एवं सेवा कर (जीएसटी) और दिवाला कानून जैसे कदमों से सरकार ईमानदार कारोबारियों को प्रोत्साहित कर रही है और तमाम चुनौतियों के बावजूद देश में दहाई अंक वाली वृद्धि दर हासिल करने की क्षमता है। मोदी ने यहां सैफी नगर स्थित मस्जिद में दाऊदी बोहरा समुदाय के धर्मगुरु सैयदना मुफद्दल सैफुद्दीन से भेंट की। इसके बाद "अशरा मुबारक" के कार्यक्रम में कहा, "बीते चार साल में हमारी सरकार यह साफ संदेश देने में सफल रही है कि उद्योग-धंधे को नियमों के दायरे में ही होने चाहिए। जीएसटी और दिवाला कानून जैसे अनेक कदमों के जरिये ईमानदार कारोबारियों को प्रोत्साहित किया जा रहा है।"